E fitxa porta na si kosta e larga bolsa, kazaku e korpu…un folgu kansadu, ku vontadi fika la me.
Ma nau…e duspi Y toma um banho pa fika so na kalsinha…staba kalor…
un vinho, sim un vinho!
Xintadu na sofá e ba ta lixonxa kel vinhu, bebe-l pokinhu pokinhu, enkuantu e ta imajina mil forma di magua-l pe devolve-l tudu kel dor ke faze-l xinti.
Dje sabia me trai-l, e xinti na txeru, na jestu, na olhar! Si ki sta-l me ingana-l.
Lagua dixi-l na odju enkuanto e ta lembra tudu bes ki e nega si kabesa pe podi fika kol…satanas!
Tudu bes ke konta-l ka si, ki korason due dentul petu Y e kala, e suri, e inguli se raiva, se magua, e brasal e pidi diskulpa pa si komportamentu…tudu pe podi justifika fika kol.
Kabesa kai na almufada…agu torna dixi di odju…
“Ontem tinha sido a última vez, chegara a casa e metera toda a porcaria dele numa mala, que lhe apetecera incendiar e colocara à porta de casa! Quando o estafermo chegou sequer teve tempo de reagir, levou com a mala na fuça descarada e de seguida com a porta na cara.”Selena
E djobi se korpu so na kalsinha y e suri pa primeru bes dipos di txeu tempu…um selfie?! Staba gostoza, ku se korpu sima Deus faze-l, si dobras, si pneu, si estrias, tudu sima staba. Kabesa tomba e fitxa odju e sumara na tempu.
Na se petu um pezu sa ta saiba poku poku, era peso di korenti ki tinha el maradu num storia ki ka sta sirvia el mas.
Se alma grita y toma liberdadi, obriga-l riaji y rekupera dignidade. Tinha kustado da kel pasu mas e kumesa ta aseitaba y ate xintiba dretu…e staba soltera, sem rumu sem ningen, feliz da vida, sem fadiga ku manha, ku futuru…so ku serteza ma el e donu se distinu!
Ai…vinho kaba…e po kopu na bera sofa e skorega e deta y e durmi sem tempu di termina pensamentu, afinal el era sufisienti, e ka mesteba mas nada.
“dja tem txeu tempu ki mudjer ta nasi ku se distinu trasadu pa se familia, pa sosieadi…ningen ta pergunta-l kuze ke kre kuze ke mesti, ka interesa. Mudjer ta prendi finji pe podi ser “aceite”, pe atxa kel maridu, pe tem kel vida de sonho. E ta prendi me tem ki aseita traison, auzensia, indiferensa, pankada…Um mudjer oras ki ta liberta, e um energia potenti. Libertason podi lebau un vida, mas enkuantu tiver ar po respira e bu korason bati, sabi ma inda tem tempu di bu ser donu bu distinu”Selenah
kea_Latn kea_Latn por_Latn kea_Latn kea_Latn kea_Latn kea_Latn kea_Latn por_Latn kea_Latn kea_Latn kea_Latn pap_Latn kea_Latn